Сона дагадоагIача хана, хьалха дIаихача шерашка апрель бетта хьалхарча деношка цхьаттара къонхий а, истий а, кагирхой а арабайле, доахана, же Iулаш вIашагIдетташ, бIаьсти хьаяларца гIадбахе, Iул доахаш хулар, е ханнахьа дийце хьавоалавий гIокказ дIаоттавора цун белгалбий мах Iо а оттабий. Бакъда, укх тIехьарча кхаь-диъ шера из гIулакх дикка лаьгIденнад. ДукхагIболча наха – бIаьхийчар а, юкъера таро йолчар а, къечар а – цхьатарра дIадоахаш латт хьайбаш. Леладечарел дукхагIа ба уж цалеладераш. ХIана аьлча, доахан доажаде моттигаш кIезига я, Iуйранна дIаарахийца хьайба, дахе цхьаннахьа наьха коа е беша чудода, боккъалдар аьлча бешамаш-м наха хIанз дукха лела а йиц, цхьа наггахьа волчо мара.